b'\n_START_ARTICLE_\nBernard Edward Fergusson, Baron Ballantrae\n_START_SECTION_\n\xc5\xbdivljenje\n_START_PARAGRAPH_\nFergusson je bil izobra\xc5\xbeen na Kolid\xc5\xbeu Eton in Kraljevi voja\xc5\xa1ki akademiji Sandhurst. Po diplomiranju na slednji je postal \xc4\x8dastnik \xc4\x8crne stra\xc5\xbee._NEWLINE_Sprva je slu\xc5\xbeil v Britanskem mandatu za Palestino in postal pribo\xc4\x8dnik Archibalda Wavella. Ob pri\xc4\x8detku druge svetovne vojne je leta 1940 postal brigadni major 46. pehotne brigade, nakar pa je postal general\xc5\xa1tabni \xc4\x8dastnikna Bli\xc5\xbenjem vzhodu. Oktobra 1943 je postal poveljnik 16. pehotne brigade, ki je postala \xc4\x8dinditska enota za delovanje med drugo ekspedicijo. Leta 1945 je postal direktor kombiniranih operacij; na tem polo\xc5\xbeaju je ostal do leta 1946._NEWLINE_Leta 1946 se je vrnil v Palestino in bil dodeljen palestinski policiji in paravoja\xc5\xa1kim enotam. Sprva je bil poveljnik Policijske mobilne sile, policijske enote 2.000 britanskih vojakov, ki so jih uporabljali proti judovskim vstajnikom. Konec leta 1946 je bila enota razpu\xc5\xa1\xc4\x8dena na ukaz poveljnika palestinske policije polkovnika Williama Grayja. Fergusson je nato postal poveljnik policijske \xc5\xa1ole, ki bi morala biti ustanovljena v Jeninu, a je bil kmalu zatem dodeljem Grayju kot Posebni asistent pri poveljniku policije. Predlagal je ustanovitel specialne sile, ki bi se borila proti judovskim upornikom. Posledi\xc4\x8dno sta bili ustanovljeni dve taki enoti, sestavljeni iz biv\xc5\xa1ih britanskih vojakov specialnih sil druge svetovne vojne, ena v Haifi in druga v Jeruzalemu. Potem, ko je ena od enot mu\xc4\x8dila in povzro\xc4\x8dila smrt mladoletnega Juda in posledi\xc4\x8dnem procesu, je bil Fergusson razre\xc5\xa1en svojega polo\xc5\xbeaja in se je vrnil v Veliko Britanijo._NEWLINE_Iz voja\xc5\xa1ke slu\xc5\xbebe se je upokojil leta 1958._NEWLINE_Leta 1962 je bil imenovan (kot tretji v dru\xc5\xbeini) na mesto generalnega guvernerja Nove Zelandije, na katerem je ostal do leta 1967._NEWLINE_Za svoje zasluge je bil leta 1972 povzdignjen v dosmrtnega Barona Ballantraeja v okro\xc5\xbeju Auchairne in Zalivu otokov._NEWLINE_Med letoma 1973 in do svoje smrti pa je bil tudi kancler Univerze svetega Andreja._NEWLINE_Po temu je opravljal razli\xc4\x8dne naloge; med drugim je bil tudi \xc4\x8dastni poveljnik slavnega 1. bataljona \xc4\x8crne stra\xc5\xbee.\n_START_SECTION_\nDru\xc5\xbeina\n_START_PARAGRAPH_\n22. novembra 1950 se je poro\xc4\x8dil z Lauro Margaret Grenfell, h\xc4\x8derko podpolkovnika Arthurja Grenfella, s katero je imel enega sina: George Duncan Fergusson (1955-).\n_START_SECTION_\nSpominska \xc5\xa1tipendija\n_START_PARAGRAPH_\nLeta 1982 je maorijska kraljica Te Atairangikaahu ustanovila Spominsko \xc5\xa1tipendijo Bernarda Fergussona zaradi njegovega prizadevanja za ljudstvo Tainui. \xc5\xa0tipendija je tako namenjena pripadnikom plemena za dodiplomski \xc5\xa1tudij na Univerzi Waikato, ki se druga\xc4\x8de ne bi mogli privo\xc5\xa1\xc4\x8diti \xc5\xa1tudija.'